पोषण के अलावा मोटे अनाज की खेती के अपने फायदे हैं। चावल की तुलना में इन्हें कम पानी की जरूरत होती है। ये सूखा, मिट्टी और पानी का खारापन व गर्म वातावरण झेलने में सक्षम होते हैं। इन्हें कीटनाशकों और रासायनिक खाद की भी कम जरूरत होती है। इसलिए बेहतर होगा कि सरकार चावल को सुदृढ़ीकृत करने पर जो खर्च कर रही है उसकी जगह मोटे अनाज के उपयोग बढ़ाने पर खर्च करे तो धरती और इंसानों की सेहत दोनों को लाभ होगा।